**MIESTO ŠVENTĖS „ŠIAULIŲ DIENOS 789“ ŠVENTINIO PREKYMEČIO**

**DALYVIO TAISYKLĖS**

1. Šventinio prekymečio vietoje būtina turėti: asmens tapatybę patvirtinantį dokumentą; darbuotojo darbo pažymėjimą; verslo liudijimą arba individualios veiklos pažymą ir kt. būtinus dokumentus.
2. Šventinio prekymečio dalyvis privalo vadovautis visais galiojančiais prekybą viešoje vietoje reglamentuojančiais Lietuvos Respublikos teisės aktais, Bendrosiomis gaisrinės saugos taisyklėmis. Organizatorius už mugės dalyvio padarytus nusižengimus neatsako.
3. Į Šventinio prekymečio teritoriją leidžiama įvažiuoti tik turint tikslą išsikrauti prekes ar išvežti prekes iš renginio teritorijos~~,~~ prieš pradedant prekybą ar pasibaigus prekybai organizatorių nurodytu laiku ir nurodytose parkavimosi vietose.
4. Draudžiama laikyti transporto priemonę ar važinėti su ja Šventinio prekymečio teritorijoje prekybos metu.
5. Prekiauti Šventiniame prekymetyje tik leidime nurodytoje vietoje. Organizatoriaus pateiktas prekybinės vietos numeris turi būti laikomas matomoje vietoje.
6. Prekiauti tik leidime nurodytomis prekėmis.
7. Kai prekiaujama iš palapinės, ji privalo būti Registracijos formoje nurodyto dydžio, baltos spalvos arba specialiai apipavidalinta, atspindinti prekinį ženklą ar prekiaujamą produktą.
8. Jei prekybos vieta skirta prekybai iš furgono, joje prekyba iš palapinės negalima.
9. Prekybos vietoje būtina palaikyti švarą ir tvarką.
10. Organizatorius suteikia elektros energiją tik prekybos vietose nurodytoje schemoje. Šventinio prekymečio dalyvis privalo iki šventės pradžios dėl elektros tiekimo kreiptis į Šiaulių kultūros centrą el. p. info@siauliukc.lt. Už elektros suteikimą mokamas 20 Eur mokestis. Dalyviai turi turėti tvarkingus įrenginius elektrai pasijungti ir įsipareigoja saugiai juos eksploatuoti iki pajungimo vietos.
11. Savavališkai nekeisti prekybos vietos, dydžio, ribų.
12. Neperleisti išduoto leidimo prekybai tretiesiems asmenims.
13. Atsakyti už savo prekių ir turto apsaugą mugės metu.
14. Prekybos vietą palaikyti švarią, **prekiaujantys maisto produktais privalo pakloti nepralaidžią dangą prekybos vietoje**.
15. Pasibaigus veiklos terminui, sutvarkyti teritoriją, kurioje vyko veikla, nepalikti šiukšlių. Gavus pretenziją iš trečiųjų šalių dėl padarytos žalos, paliktos netvarkingos aplinkos, atlyginti nuostolius organizatoriui.
16. Šios dalyvio taisyklės yra teisinis įsipareigojimas. Taisykles pasirašęs dalyvis patvirtina dalyvavimą mugėje bei įsipareigoja vykdyti mugės dalyvavimo taisyklių reikalavimus.